Diari Oficial de la Generalitat Valenciana


Sumari del DOGV 5530, del 08-06-2007 (2007/4753)

Informació pública de les bases particulars reguladores per a la gestió indirecta del Programa d'Actuació Integrada del Sector E-F-G.
-------------------------------------------------------------------------------------------------------------------------------------

### Dades del document

Número de DOGV
:   5530

Data del DOGV
:   08-06-2007

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2007/4753


Data del document
:   02-04-2007

Organisme emissor
:   Ajuntament de Vilallonga

Tipus de document
:   Anunci

Descriptors 

:   * Vilallonga
    * indústria de la construcció
    * licitació
    * contracte d'obres

Informació pública de les bases particulars reguladores per a la gestió indirecta del Programa d'Actuació Integrada del Sector E-F-G.  
 [2007/4753]  
La corporació municipal, en sessió extraordinària celebrada per Ple de la corporació, el 9 de març de 2006, a la qual van assistir set dels onze regidors que la componen, va adoptar, entre altres, el següent acord. Les presents bases han sigut enviades al Diario Oficial de la Unión Europea en data de 30 de març de 2007.  
Cinqué. Aprovació, si és procedent, de les bases particulars reguladores per a la gestió indirecta del Programa d'Actuació Integrada del Sector E-F-G.  
Aprovades amb caràcter supletori les bases generals per a l'adjudicació de programes d'actuació integrada, en referència a l'article 131.5 de la Llei Urbanística Valenciana, enunciades en l'annex del Reglament d'Ordenació i Gestió Territorial i Urbanística Valenciana aprovades pel Decret 67/2006 de 19 de maig.  
Vist que la mercantil Jardines de Almacil, SL, en el Registre General d'Entrada en data 03.08.2006, amb el núm. 1137, va presentar escrit en virtut del qual sol·licita l'inici d'un procediment de concurs per al desenvolupament i execució d'un programa d'actuació integrada en el sector EFG del sòl urbanitzable residencial pel sistema de gestió indirecta.   
Vist que l'Alcaldia, basant-se en els informes tècnics emesos pels servicis tècnics municipals en relació a la viabilitat de la petició presentada per la mercantil Jardines de Almacil, SL, acorda iniciar el tràmit per a la gestió indirecta d'acord amb el que establixen els articles 131 i següents de la Llei 16/2005, de 30 de desembre, Llei Urbanística Valenciana.  
Atés que una vegada iniciat el tràmit, s'han elaborat les bases particulars que regiran en el concurs per a la selecció d'agent urbanitzador per gestió indirecta del programa per al desenvolupament del sector EFG de sòl urbanitzable, que es transcriuen a continuació.  
Bases particulars reguladores de la gestió indirecta del Programa d'Actuació Integrada del Sector E-F-G  
I. Objecte i règim jurídic  
I.1. Les presents bases particulars tenen com a objecte la selecció de l'alternativa tècnica i adjudicació de la condició d'urbanitzador del sector E-F-G, conforme a les característiques que figuren en estes bases i en els plecs de condicions particulars i de prescripcions tipus.  
I.2. La prestació s'ajustarà a les condicions figurades en estes bases i en el plec de condicions particulars i prescripcions tècniques, que forma part integrant d'este.  
I.3. Este contracte té caràcter de contracte administratiu especial.  
La relació entre l'urbanitzador i l'administració actuant, es regix pel que establix la Llei Urbanística Valenciana, i s'apliquen supletòriament les disposicions contingudes en el títol IV del llibre 2n del Text Refós de la Llei de Contractes de les Administracions Públiques, aprovat per Reial Decret Legislatiu 2/2000, de 16 de juny.  
I.4. La selecció de l'alternativa tècnica i adjudicació de la condició d'urbanitzador, es durà a terme pel procediment obert i per la forma de concurs, en els termes establits en els articles 130 a 145 de la Llei Urbanística Valenciana; articles 280 a 344 del seu reglament, aprovat per Decret 67/2006, de 19 de maig, del Consell i subsidiàriament, pels articles 73 a 81, 85 a 90 i 207.1 del TRLCAP, així com el reglament que el desplega, aprovat per Reial Decret 1098/2001, de 12 d'octubre.  
I.5. L'Ajuntament té les prerrogatives que la legislació de contractes de les administracions públiques atribuïx a l'administració en l'article 59 del TRLCAP, en particular la d'interpretar els contractes, resoldre els dubtes que oferisca el seu compliment, modificar els termes de l'adjudicació per causes imprevistes o no previstes en les bases i que siguen d'interés públic, acordar la seua resolució i determinar els efectes d'esta, de conformitat amb les causes, procediment i efectes establits en la Llei Urbanística Valenciana i en el reglament que la desplega.  
L'Ajuntament té el dret de fiscalitzar l'actuació de l'urbanitzador i de l'empresari constructor de les obres.  
En particular, l'administració té el dret de supervisar tots els projectes que presente l'urbanitzador, l'execució de les obres i els assajos i anàlisi de materials i unitats d'obra, i de designar a este efecte un facultatiu superior competent, a les instruccions tècniques del qual se sotmetran tant l'urbanitzador com l'empresari constructor, disposant el que estime necessari a este efecte; els honoraris tècnics d'este seran sufragats per l'urbanitzador a càrrec de les despeses de gestió.  
De la mateixa manera, assumix l'urbanitzador que tots els projectes d'execució d'obres, instruments d'ordenació i de gestió, abans de ser aprovats per l'Ajuntament, es demanarà per part d'este la corresponent assistència tècnica externa, designada exclusivament per l'Ajuntament, i les despeses d'esta conforme al contracte que se subscriga, també seran assumides per l'urbanitzador (s'integren en esta contractació externa de servicis jurídics per part de l'Ajuntament: l'informe i selecció de l'urbanitzador, l'informe del projecte de reparcel·lació, el lliurament de quotes d'urbanització i tots aquells actes administratius amb efectes enfront de tercers que requerisquen el preceptiu informe de l'Ajuntament amb anterioritat a l'adopció d'una resolució i sense perjuí de l'informe dels tècnics municipals). Les assistències externes són a càrrec de les despeses de gestió.  
I.6. Resulta competent l'orde jurisdiccional contenciós administratiu per a conéixer les qüestions que puguen suscitar-se en la preparació, resolució i execució del contracte entre l'administració i l'urbanitzador.  
II. Àmbit, ordenació urbanística que executa la programació, objectius de la programació, terminis i estimació de càrregues del programa.  
A. Àmbit de l'actuació integrada.   
Sector segons homologació (planejament vigent) segons proposta (sector únic)  
Superfície Aprof. Tipus edificabilitat superfície aprof. Tipus edificabilitat  
E28.481,0089.068,000,617.088,6098.288,230,6058.972,94  
F30.589,000,618.353,40  
G29.998,000,617.998,80  
B. Ordenació urbanística que s'executa a través de la programació   
En l'ordenació que es plantege s'hauran de complir els paràmetres següents:  
- L'ús dominant serà el residencial, i s'admetrà com a compatible el terciari.  
- Índex d'edificabilitat màxim: 0,60 m²t/ m²s.  
- Les propostes hauran de tindre cura especialment de la seua integració paisatgística en l'entorn, evitant la formació de barreres visuals.   
- S'ha de donar solució al problema de la proximitat amb el sòl industrial consolidat, plantejant solucions respecte a l'impacte visual i acústic que es planteja.   
- Es preveurà la reutilització de l'aigua depurada per al reg dels jardins públics i privats.  
- Es garantirà el subministrament d'aigua potable amb cabal i qualitat suficient per als usos previstos, amb un informe previ de la Confederació Hidrogràfica del Xúquer respecte a la suficiència del cabal dels punts de captació.   
- Caldrà ajustar-se al que s'ha disposat per la Diputació respecte a les condicions de connexió amb la carretera CV-685, antiga VV-1.011 Villalonga- C-320.   
- Les reserves reglamentàries de zones verdes requeriran òptimes condicions per a garantir la seua qualitat en virtut de l'aptitud per a la plantació o conservació d'espècies vegetals i garantia d'assolellament que possibilite el creixement d'espècies.  
- Reconeixement de la titularitat autonòmica i respecte al traçat actual de les vies pecuàries a través del sector, adequant el seu tractament a les exigències legals (Assegador de Gandia a l'Orxa i Assegador del camí del Partel)  
- El foment del desenvolupament de la segona residència.  
- Protecció del medi natural existent, no sols en atenció al seu valor intrínsec sinó com a forma de mantindre un entorn d'alta qualitat ambiental que afavorisca la implantació en llocs adequats d'assentaments residencials.  
- Preservació del paisatge, tant d'urbà com rural evitant en la mesura que siga possible que els nous usos a implantar el modifiquen negativament.  
- Foment del desenvolupament del sector terciari, i consegüentment la implantació d'equipaments comercials i d'oci.  
Objectius de l'edificació privada en l'àmbit de l'actuació  
- La tipologia dominant serà la unifamiliar residencial, tant aïllada com adossada o apariada. S'admet com compatible la tipologia d'edificació plurifamiliar (mixta i bloc obert)  
- Es preferirà la combinació de diverses tipologies a fi d'evitar ordenacions repetitives i monòtones, i s'evitaran els cossos d'edificació d'excessiva dimensió.  
- Es permeten les actuacions en parcel·la mancomunada amb elements comuns. Les zones de la parcel·la privada no ocupades per l'edificació hauran de posseir enjardinament amb arbratge dens o dotacions d'ús privatiu (en cas de plantejar-se)  
- Els usos comercials i dotacionals s'ubicaran preferentment pròxims als accessos.  
Es permetrà un nombre màxim de cinc plantes  
C. Normativa a desenvolupar.  
La normativa reguladora del sector a desenvolupar ve definida en l'acord i se circumscriu a la següent:   
A. Programació:  
Es delimita una única unitat d'execució, comprensiva de tot el sector. No s'admet la redelimitació o ampliació de l'àmbit, ni tampoc la divisió en dos unitats o més.  
Determinacions que tinguen relació amb l'anterior o variacions sobre l'anterior.  
B. Objectius imprescindibles i complementaris que han de satisfer-se en el programa:  
Es transcriuran les particulars de l'art. 124 de la LUV, per referència a l'àmbit concret que ens ocupa i als criteris municipals, i s'evitaran repeticions innecessàries.  
C. Fitxa de gestió:  
Classificació del sòlUrbanitzable  
Qualificació del sòlResidencial  
Usos globalsResidencial, comercial  
Edificabilitat bruta0.60 m²/ m²  
Aprofitament tipus del Sector0.60  
D. Millores:  
Les propostes dels licitadors en este programa, podran contindre millores quant als elements d'ornamentació, paisatgístics, mobiliari urbà, proposant solucions tècniques adequades per a connectar la present actuació amb el sòl urbà confrontant, tant residencial, industrial i rotacional.   
E. Descripció dels objectius d'edificació privada que han de complir-se en l'àmbit de l'actuació.  
- La tipologia dominant serà la unifamiliar residencial, tant aïllada com adossada o aparellada. S'admet com compatible la tipologia d'edificació plurifamiliar (mixta i bloc obert)  
- Es preferirà la combinació de diverses tipologies a fi d'evitar ordenacions repetitives i monòtones, i s'evitaran els cossos d'edificació d'excessiva dimensió.  
- Es permeten les actuacions en parcel·la mancomunada amb elements comuns. Les zones de la parcel·la privada no ocupades per l'edificació hauran de posseir enjardinament amb arbratge dens o dotacions d'ús privatiu (en cas de plantejar-se)  
- Els usos comercials i dotacionals s'ubicaran preferentment pròxims als accessos.  
- Es permetrà un nombre màxim de cinc plantes.  
F. Prescripcions tècniques que, com a mínim, hauran de respectar-se en la redacció del projecte d'urbanització i en els projectes de gestió.  
El projecte d'urbanització es desenvoluparà amb l'obligació de respectar, com a mínim:   
- Les amplàries mínimes dels vials principals i secundaris de distribució, es regiran pel que s'ha establit per la legislació urbanística vigent  
- Les zones verdes se situaran en llocs de fàcil accessibilitat.   
- Els equipaments es destinaran preferentment a usos esportius i culturals.  
- Haurà de complir-se el Decret 39/2004, de 5 de març, del Consell de la Generalitat, pel qual es desplega la Llei 1/1998, de 5 de maig, de la Generalitat, en matèria d'accessibilitat en l'edificació de pública concurrència i en el medi urbà.   
- Els vials es dissenyaran amb criteris paisatgistes, i s'incorporarà si és el cas carril bici i suficient dotació d'aparcament públic.  
S'haurà de complir:  
- PPTG canonades de sanejament de poblacions MOPU Orde de 15 de setembre de 1986. BOE de 23 de setembre de 1986.  
- PPTG canonades de proveïment d'aigua. MOPU 0801 AP 28.07.1974, BOE 2, 3 i 30 d'octubre de 1974.  
- En relació a ferms, les dimensions dels ferms s'efectuarà seguint la norma 6.1-IC aprovada per l'Orde Fom 3460 /2003 sobre seccions de ferm i capes estructurals de ferm.  
- Normes UNIX aplicables als materials i assajos sobre estos.  
- Quant a materials es respectarà el plec de prescripcions tècniques generals per a obres de carreteres i ponts (PG-3/75), aprovat per OM de 6 de febrer de 1976 (BOE de 07.07.1976), i les seues revisions.  
- El Reglament Electrotècnic per a Baixa Tensió, aprovat per RD 842/2002, de 2 d'agost (BOE 18.09.2002) i instruccions complementàries.  
- Reglament Tècnic de Línies Elèctriques Aèries d'Alta Tensió. Decret 3151/1968, de 28 de novembre. BOE núm. 311, de 27.12.1968. Corregit en BOE núm. 58, de 08.03.1969.  
- Norma Tècnica per a Instal·lacions de Mitjana i Baixa Tensió NT-IMBT 1400/0201/1. Orde de la conselleria d'Indústria, Comerç i Turisme de la Generalitat Valenciana, de 20 de desembre de 1991. DOGV de 07.04.1992.  
- Normes particulars i d'orientació de l'empresa subministradora d'energia elèctrica.  
- El sanejament estarà format per una xarxa separativa i utilitzarà canonades de polietilé corrugat.  
- El ferm a dimensionar correspondrà a un tipus T4121, es formarà una esplanada base E2 i com a ferm 30 cm de saorra i 10 cm de mescla bituminosa.  
Les canonades d'abastiment seran de polietilé llis  
G. Admissibilitat de variants sobre aquells elements del programa d'actuació integrada (o bé prohibir-les, i en este cas la selecció versarà sobre la proposició juridicoeconòmica. Este supòsit es dóna en els casos de l'art. 130.6 i 128.1 en què l'Ajuntament redacta la totalitat de l'alternativa. Si tan sols la redacta en part, són possibles les variants).  
S'indicarà si s'admeten variants, i en este cas els requisits i límits a què els aspirants han d'ajustar-se.  
No es consideraran variants, per la qual cosa no s'admetran com a tals, els mers retocs o ajustos de detall d'algun punt perimetral de l'actuació o de les seues connexions viàries, o ampliacions de l'àmbit d'actuació que per les seues escasses dimensions no tinguen el caràcter propi d'estes.  
H. Prescripcions tècniques que, amb caràcter mínim han de complir-se en la redacció dels projectes d'urbanització i sotmetre's en tot cas al que establix l'art. 52 del TRLCAP.   
III.2 Dels terminis   
A. L'execució de les obres d'urbanització assumides per l'urbanitzador s'executaran en el termini màxim de dos anys, a computar des de l'acta de replantejament de les obres, que s'alçarà en el termini màxim de dos mesos a partir de la disponibilitat dels terrenys i una vegada aprovat definitivament el projecte de reparcel·lació  
B. El projecte de reparcel·lació es presentarà en l'Ajuntament en un termini màxim de sis, des de la firma del contracte de desenvolupament del programa entre l'administració i l'urbanitzador.  
C. La selecció de l'empresari constructor s'efectuarà per l'urbanitzador, amb subjecció al plec de condicions particulars i prescripcions tècniques que amb el caràcter de tipus, té redactat este ajuntament.  
La selecció de l'empresari constructor es durà a terme pel procediment dels articles 357 a 370 del Reglament que desplega la LUV, si bé atesa la quantia del projecte resulta innecessària la publicitat comunitària.  
D. Per a l'edificació dels solars resultants, es fixa un termini màxim de cinc anys, computats des de la recepció municipal de les obres d'urbanització.  
IV.3. De l'estimació de càrregues del programa i coeficient de canvi   
La corporació fixa les càrregues del present programa en la quantitat de 4.500.000 euros que, servix de preu màxim de la licitació i que servirà de base per al càlcul de la garantia provisional, d'acord amb l'art. 140.1 de la LUV.  
El coeficient de canvi s'establix del mode de costos d'urbanització per metre quadrat de sostre amb els següents valors mínims, i la següent fórmula, segons disposa l'art. 306 del Reglament de Gestió Urbanística   
Kt = Ct / Vt + Ct.  
Kt = Coeficient de canvi   
Ct = Costos d'urbanització per metre quadrat  
Vt = Valor del metre quadrat de sostre sense urbanitzar   
Ct = 4.500.000 €  
Vt = 02.620.815,52 €  
Kt = 4.500.000 /80.311.416,52 + 4.500.000 = 0,2683  
V. Requisits dels licitadors interessats:  
V.1. Requisits generals de caràcter jurídic.  
Podran presentar ofertes per a l'adjudicació del programa, totes les persones, naturals o jurídiques, espanyoles o estrangeres, que tinguen plena capacitat d'obrar, siguen o no propietàries dels terrenys afectats i reunisquen les condicions de solvència econòmica i financera, tècnica i professional exigibles en cada cas, conforme al que resulta de l'art. 121 de la Llei Urbanística Valenciana.  
En el supòsit de persones jurídiques dominants d'un grup de societats, es podrà tindre en compte les societats pertanyents al grup, a efectes d'acreditació de la solvència econòmica, financera i tècnica o professional, o de la corresponent a la persona jurídica dominant, sempre que este acredite que té efectivament a la seua disposició els mitjans de les dites societats necessaris per a l'execució del contracte.  
Podran així mateix, presentar proposicions les agrupacions d'interés urbanístic conforme als articles 144 de la LUV i 276 a 279 del Reglament.  
En tot cas, els licitadors interessats no es trobaran sotmesos a cap de les prohibicions de contractar establides en l'art. 20 del TRLCAP la finalitat o activitat de les quals tinga relació directa amb l'objecte del contracte. Esta relació haurà de deduir-se de qualsevol dels documents que el plec exigix als licitadors per a acreditar la seua personalitat, capacitat o, si no n'hi ha, la dels que addicionalment decidisca aportar el licitador i siguen considerats suficients.  
La comprovació d'estos requisits s'efectuarà a l'examinar la documentació administrativa requerida, sense perjuí del dret de l'administració a fer-ho en qualsevol altre moment previ o posterior a l'adjudicació del contracte.  
La presentació de proposicions presumix per part del licitador l'acceptació incondicionada de les clàusules d'estes bases particulars, del plec de condicions particulars i el de prescripcions tècniques, aprovats com a tipus i integrants d'estes bases, així com la declaració responsable que reunix totes i cada una de les condicions exigides per a contractar amb l'administració.  
V.2. Documentació.  
Els licitadors aspirants a la condició d'urbanitzador, hauran de presentar tres sobres, firmats per ell mateix o persona que el represente, en què s'indicaran a més de la raó social i denominació del licitador, el títol del concurs; els tres sobres contindran necessàriament la documentació següent:  
- Sobre 1: contindrà la documentació que acredite la personalitat jurídica, la capacitat i la solvència tècnica i econòmica de l'aspirant, en els termes dels articles 121 a 123 de la Llei Urbanística Valenciana, 301 i 310 del reglament que la desplega.  
El sobre es presentarà tancat i segellat, i contindrà la justificació documental dels punts referits en l'art. 133.1, lletres a, b, c, d, e i f de la Llei Urbanística Valenciana.  
- Sobre 2: proposició juridicoeconòmica, que es presentarà en plica tancada.  
- Sobre 3: l'alternativa tècnica, presentada en sobre obert i que addicionalment pot contindre's en suport informàtic.  
V. 2.1. Garantia provisional.  
Per a prendre part en el concurs per a l'adjudicació del programa d'actuació integrada, serà necessari adjuntar a la proposició l'acreditació d'haver prestat garantia provisional conforme al que disposa la Llei de Contractes de les Administracions Públiques, per un import equivalent al 2% de l'estimació de càrregues del programa d'actuació, fixada en estes bases particulars, i que servirà així mateix de preu màxim de licitació.  
V.2.2. Documentació administrativa a contindre en el sobre 1.  
En tal sobre hauran d'incloure's obligatòriament els documents següents:  
a) Capacitat d'obrar dels licitadors aspirants a la condició d'urbanitzador.  
En els termes de l'art. 121 de la LUV.  
b) Declaració responsable de no estar sotmés el licitador a les prohibicions de contractar indicades en l'art. 20 del TRLCAP, que comprendrà expressament la circumstància de trobar-se al corrent del compliment de les obligacions tributàries i amb la Seguretat Social. La prova d'esta circumstància podrà fer-se per qualsevol dels mitjans assenyalats en l'art. 21.1 del TRLCAP. No obstant això, els licitadors hauran de tindre en compte que en cas de resultar adjudicataris, hauran d'acreditar les circumstàncies anteriors per mitjà dels certificats oportuns expedits per l'òrgan competent, i a aquest efecte se'ls concedirà un termini de cinc dies hàbils.  
c) Poder bastant a este efecte, a favor de les persones que compareguen o firmen proposicions en nom d'un altre. Si el licitador fora persona jurídica, este poder haurà de figurar inscrit en el Registre Mercantil. Si es tracta d'un poder per a acte concret, no és necessària la inscripció en el Registre Mercantil, d'acord amb l'art. 94.5 del Reglament del Registre Mercantil.  
d) Solvència econòmica i financera de l'urbanitzador en els termes de l'art. 122 de la LUV.  
e) Solvència tècnica dels aspirants a urbanitzador, conforme al que disposa l'art. 123 de la LUV i 301 del reglament, l'aspirant a urbanitzador haurà d'incloure entre la justificació de la seua solvència tècnica la documentació acreditativa de la titulació del seu equip tècnic redactor i assessor. El referit equip haurà d'estar integrat, com a mínim, per un arquitecte o enginyer superior i un llicenciat en Dret.  
f) Resguard acreditatiu d'haver constituït la fiança provisional per l'import equivalent al 2% de l'estimació aproximada de les càrregues del programa d'actuació fixada en les bases particulars, que ascendix a un import de 90.000 euros, en qualsevol de les formes previstes en els articles 35 del TRLCAP, 55 a 65 del Reglament General per al desplegament de la Llei de Contractes de les Administracions Públiques i en la forma que resulta dels annexos tercer a sisé de l'esmentat reglament.  
g) Les empreses estrangeres aportaran una declaració expressa de sotmetre's a la jurisdicció dels jutjats i tribunals espanyols en qualsevol orde, per a totes les incidències que de manera directa o indirecta pogueren sorgir del contracte, amb renúncia, si és el cas, al fur jurisdiccional estranger que poguera correspondre al licitador.  
h) Una relació de tots els documents inclosos en este sobre.  
Els documents podran presentar-se originals o per mitjà de còpia d'estos que tinguen caràcter d'autèntiques, conforme a la legislació vigent.  
V.2.3 Proposició juridicoeconòmica a presentar en plica tancada i que integra el contingut del sobre 2:  
Contindrà els documents acreditatius de les circumstàncies a tindre en compte en la valoració del concurs, en els termes que resulten de l'art. 127 de la Llei Urbanística Valenciana i de manera detallada es considera suficient la que seguix:  
1. Expressió de les magnituds urbanístiques rellevants establides pel planejament que incidisquen en la determinació dels drets d'adjudicació, com ara dimensions de la parcel·la mínima de resultat, aprofitament subjectiu i superfície mínima de terreny d'origen necessari per a resultar adjudicatari de parcel·la resultant o de quota indivisa.  
2. Import global de les càrregues d'urbanització i del coeficient de canvi.  
3. Informació sobre la possibilitat d'optar per la modalitat de retribució en diners, mode i condicions així com el termini per a l'exercici d'eixa opció retributiva.  
4. Estimació preliminar de la repercussió unitària per metre quadrat de les despeses variables i de la indemnització individualitzada que corresponga als interessats per construccions i plantacions que hagen de desaparéixer o per altres conceptes.  
5. Full resum de les dades econòmiques rellevants anteriorment referides.  
6. Totes les magnituds econòmiques s'expressaran per metre quadrat de sòl i de sostre; s'indica que els imports seran revisats quan es determinen les quanties definitives corresponents a les despeses variables de l'art. 126.j) de la Llei Urbanística Valenciana.  
V.2.4. Desglossament del pressupost de licitació de l'obra d'urbanització, en els termes que detalla i exigix l'art. 127.2.a) de la LUV 303 del reglament que la desplega.  
En el cas que l'aspirant a urbanitzador es comprometa a afectar terrenys amb garantia real inscrita en el Registre de la Propietat, la proposició juridicoeconòmica haurà d'incloure la documentació a què fa menció l'art. 304 del reglament.  
Quant a la fórmula de càlcul del coeficient de canvi, caldrà ajustar-se a l'art. 306 del Reglament d'Ordenació i Gestió Territorial i Urbanística de la Comunitat Valenciana.  
En la proposició juridicoeconòmica s'expressarà afegint al contingut de la clàusula general, la referència «Proposició juridicoeconòmica, redactada conforme al model que s'inserix a continuació»:  
- amb DNI núm. ?, natural de ?, província de - major d'edat, amb domicili a ?, carrer ?, telèfon ?, actuant en nom propi (propi o de l'empresa que representa), manifesta que: Assabentat de l'anunci publicat de data - conforme amb tots els requisits i condicions que s'exigixen per a adjudicar per mitjà de concurs el programa d'actuació integrada denominat ?, i adquirir la condició d'urbanitzador que resulta de les bases generals, particulars i plec de clàusules administratives i de prescripcions tècniques que ha de regir el concurs, en la representació que té, es compromet a assumir el compliment de tal contracte, per la quantitat de - a què ascendixen les càrregues del programa, segons pressupost detallat i desglossat que a continuació s'adjunta en els termes dels articles 302 a 306 del Reglament d'Ordenació i Gestió Territorial i Urbanística de la Comunitat Valenciana. Lloc, data, firma i segell.»  
Cada licitador no podrà presentar més que una proposició, siga quin siga el nombre de dependències on esta puga ser presentada. Tampoc podrà subscriure cap proposta en agrupació temporal amb altres, si ho ha fet individualment, o figurar en més d'una unió temporal.  
La contravenció d'este principi donarà lloc automàticament a la desestimació de totes les presentades per ell.  
V.2.5. Sobre 3, alternativa tècnica, presentada en sobre obert i addicionalment en suport informàtic, amb el contingut dels articles 307 a 309 del Reglament d'Ordenació i Gestió Territorial i Urbanística, aprovat per Decret 67/2006, de 19 de maig, del Consell.  
VI Forma, lloc i termini de presentació de proposicions  
VI.1. Forma de presentació de les proposicions.  
Els sobres 1, amb els requisits que acrediten la personalitat jurídica, la capacitat i la solvència tècnica i econòmica de l'aspirant, així com   
El sobre 2, que contindrà la proposició juridicoeconòmica, es presentaran en plica tancada i segellada, firmats per licitador o persona que el represente, i es farà constar en cada un el seu respectiu contingut.   
El sobre 3, que conté l'alternativa tècnica, podrà presentar-se en sobre obert o en suport informàtic.  
En cada un dels sobres s'expressarà el nom del licitador i la resta de requisits anteriorment referits.  
VI.2. Lloc de presentació de l'oferta.  
La documentació podrà ser presentada en mà contra el rebut de l'oficina receptora.  
Quan la proposició s'envie per correu, el licitador haurà de justificar la data d'imposició de l'enviament en l'oficina de Correus, i anunciar a l'òrgan de contractació la remissió de l'oferta per mitjà de tèlex, telegrama o fax. Sense la concurrència d'ambdós requisits, no serà admesa la proposició, si és rebuda per l'òrgan de contractació amb posterioritat a la data de terminació del termini assenyalat.  
Transcorreguts, no obstant, 10 dies naturals següents a la indicada data sense haver-se rebut la proposició, esta no serà admesa en cap cas.  
Als efectes anteriors, ha de tindre's en compte que la denominació i direcció de la unitat on se centralitza l'entrega és a les oficines municipals de l'Ajuntament de Villalonga, de 09.00 a 14.00 hores; es podrà efectuar l'anunci de l'enviament per correu per mitjà de fax dirigit al número 96 281 72 33.  
VI.3. Termini de presentació.  
L'oferta o, si és el cas, l'anunci del seu enviament per correu, haurà de trobar-se en poder de l'oficina receptora en la data de presentació de les proposicions.  
V. Vigència de les ofertes:  
El termini màxim per a resoldre el concurs, serà el de sis mesos des que haja tingut lloc l'obertura de les proposicions juridicoeconòmiques.  
Durant l'anterior termini queda obligat el licitador aspirant a urbanitzador, per l'oferta que presenta.  
Transcorregut el termini màxim fixat en el número anterior, i independentment del nombre de proposicions presentades, el concursant tindrà dret a retirar la seua proposició i a la devolució de les garanties provisionals.  
VII. Qualificació de la documentació, obertura d'ofertes i adjudicació del programa seleccionant l'urbanitzador.  
VII.1. Designació de la mesa de contractació. (D.A. 9 TRLCAP)  
VI.2. Qualificació de la documentació i obertura d'ofertes i propostes d'adjudicació del programa.  
VII.2.1.Obertura d'ofertes.  
Conclòs el termini de presentació de proposicions, per la mesa de contractació es procedirà a l'obertura del sobre 1, i qualificarà la documentació presentada en temps i forma.  
La mesa pot demanar a cada licitador la correcció d'aquells defectes o omissions que siguen esmenables, en un improrrogable termini de tres dies.  
Qualificada la documentació i corregits, si és procedent, els errors detectats, es procedirà a constatar per a cada licitador la concurrència dels criteris de selecció per mitjà de l'examen de la documentació acreditativa exigida en les bases reguladores, i la mesa es pronunciarà motivadament sobre l'admissió o inadmissió de cada un dels concursants.  
- El tercer dia posterior al resultat de l'anterior qualificació, s'inicia el termini d'emissió dels informes referits en l'art. 314 del ROGTU, puntuant l'alternativa tècnica.  
S'emetrà un informe pel secretari municipal, interventor municipal, arquitecte municipal, tècnic d'administració general adscrit a l'àrea d'Urbanisme  
En cas de no existir algun dels funcionaris anteriorment indicats, se sol·licitarà del tècnic i lletrat competent l'emissió del corresponent informe.  
La contractació d'informes de tècnics externs, suspendran el termini màxim per a resoldre des del moment que l'administració actuant acorde iniciar la contractació dels tècnics externs i conclourà amb la incorporació a l'expedient de l'informe que estos emeten. En cap cas la suspensió podrà tindre una duració superior a tres mesos.  
- L'acord del Ple es produirà abans de l'obertura de la proposició juridicoeconòmica. S'aplicaran els criteris de l'art. 135.3 de la LUV i els de les presents bases, i s'adoptarà resolució motivada.  
- Dins dels cinc dies següents a la puntuació de les alternatives, es procedirà a l'obertura de les proposicions juridicoeconòmiques, en acte públic alçant acta el secretari.   
Únicament s'obriran les que hagen rebut una puntuació superior a la mínima fixada en les bases. S'emetran els informes a què es referix l'art. 317 del ROGTU, i el Ple municipal es pronunciarà en els termes de l'art. 318 del ROGTU.  
VII.2.2. Proposta d'adjudicació.  
La mesa valorarà l'alternativa tècnica i les proposicions juridicoeconòmiques en els termes que resulten de les presents bases, formulant la seua proposta d'adjudicació una vegada finalitzat el termini concedit per a l'esmena de defectes o errors en la documentació, o bé el que resulte de la contractació de tècnics externs.  
La mesa efectuarà la seua proposta en els termes que resulten de la LUV i del reglament.  
VIII. Criteris de puntuació de les alternatives tècniques i les proposicions juridicoeconòmiques:  
La puntuació resulta dels articles 312 a 313 del reglament i s'ha de discriminar entre alternativa tècnica i proposició juridicoeconòmica.  
En el cas de programes les alternatives tècniques dels quals suposen modificació de l'ordenació estructural, la puntuació de l'alternativa tècnica representarà entre un 65% i un 75% de la valoració de la proposició juridicoeconòmica, que representarà entre un 35% i un 25%.  
En els programes les alternatives tècniques dels quals únicament continguen una ordenació detallada en desplegament de l'ordenació estructural establida pel planejament, la puntuació de l'alternativa tècnica representarà entre un 60 i un 70% de la valoració en relació amb la proposició juridicoeconòmica, que representarà entre un 40 i un 30%.  
Programes l'alternativa tècnica dels quals consistisca en un projecte d'urbanització, per pretendre el desenvolupament de sectors de sòl urbanitzable que compten amb ordenació detallada, l'alternativa tècnica representarà entre un 40 i un 50% de la valoració en relació amb la proposició juridicoeconòmica, que representarà entre un 60 i un 50%.  
La baremació de les alternatives tècniques, d'acord amb els anteriors percentatges, es discriminarà en la forma que resulta de l'art. 312.5 del ROGTU i atenent la seua importància relativa serà en els criteris següents:  
a. Qualitat tècnica de l'ordenació proposada. (Este criteri representarà un 50% de valoració de l'alternativa tècnica).  
b. Resolució adequada de la integració de l'actuació en el seu entorn.  
c. Millor estructuració de dotacions públiques i espais lliures. (Els criteris b i c representaran en conjunt un 20% de la valoració de l'alternativa tècnica.)  
d. Qualitat tècnica de les resolucions proposades per a la urbanització.  
(representarà entre un 5% i un 10%).  
e. Nombre, disseny, ubicació i qualitat de vivendes sotmeses a algun règim de protecció pública a què es comprometa l'urbanitzador a promoure. (Criteri que representa entre un 5% i un 15% de l'alternativa tècnica).  
f. Inversions en programes de restauració paisatgística o d'imatge urbana, dins de l'àmbit del programa, com a objectiu complementari d'este. (Este criteri suposarà entre un 5% i un 10% del valor total de l'alternativa).  
g. Termini d'execució del programa d'actuació integrada.  
h. Compromís d'edificació simultània a la urbanització dels solars resultants de l'actuació.  
i. Compromisos addicionals assumits voluntàriament i a l'exclusiu càrrec de l'urbanitzador.  
j. Mitjans per al control de cada una de les prestacions objecte del programa. (Els criteris establits en les lletres g, h, i i j, representaran en el seu conjunt entre el 5% i el 10% de la puntuació de l'alternativa).  
- S'establix com a puntuació mínima als efectes de la ulterior valoració de la proposició juridicoeconòmica la dels percentatges i el seu còmput ha de concretar-se motivadament en les bases particulars.  
Criteris de puntuació de les proposicions juridicoeconòmiques  
1. Import de les càrregues d'urbanització, expressat en euros per metre quadrat d'edificabilitat.(este criteri representa entre un 25% i un 35% de la valoració de la proposició).  
2. Valoració dels terrenys a efectes de fixar el coeficient de canvi per al pagament en espècie i la menor proposició de solars o aprofitament que haja de ser posat a disposició de l'urbanitzador a través de la reparcel·lació forçosa. (Este criteri representarà entre un 55 i un 75% del valor de la proposició).  
3. Compromisos financers per a l'execució de les obligacions complementàries assumides voluntàriament i a costa de l'urbanitzador.  
(Este criteri suposa entre un 5% i un 10% del valor de la proposició juridicoeconòmica).  
Les bases particulars concretaran motivadament els percentatges anteriorment referits.  
En el tercer dia següent al de la qualificació de la personalitat, capacitat i solvència dels aspirants, s'emetran els informes corresponents, únicament respecte de les alternatives tècniques formulades pels aspirants qualificats favorablement.  
Els informes s'emetran en el termini màxim de tres mesos.  
Serà el Ple el que valorarà i puntuarà cada una de les alternatives tècniques admeses a licitació i atés l'informe tècnic.  
El termini per a dur a terme l'acord serà d'un mes i es produirà abans de l'obertura de les proposicions juridicoeconòmiques.  
Les valoracions que antecedixen s'aplicaran de forma raonada i motivada.  
Transcorregut el termini per a la puntuació de les alternatives tècniques, sense que hi haja resolució expressa, s'entendran desestimades totes les alternatives i es declararà desert el concurs.  
En els cinc dies següents a la puntuació de les alternatives tècniques, es procedirà a l'obertura de les proposicions juridicoeconòmiques en acte públic presidit pel secretari.  
Únicament s'obriran les pliques que desenvolupen les alternatives tècniques que hagen rebut una puntuació superior a la mínima fixada en les bases particulars.  
En el termini màxim d'un mes comptat des de l'obertura, s'emetran els informes sobre les proposicions juridicoeconòmiques.  
I sense perjuí que es duguen a terme els informes tècnics externs a què fa menció l'art. 137.1 de la LUV.  
Cal requerir als aspirants a urbanitzador, perquè en el termini màxim de 10 dies, aclarisquen la documentació presentada, esmenen l'omesa o completen la que siga insuficient, i se suspendran en este cas l'emissió dels informes.  
El Ple valorarà i puntuarà cada una de les proposicions juridicoeconòmiques en el termini de 20 dies des que s'hagen emés els corresponents informes. Als efectes de la puntuació s'aplicarà l'exposada anteriorment, de forma raonada i motivada.  
IX. Notificació de l'adjudicació:  
El Ple notificarà l'acord al licitador seleccionat, la resolució d'adjudicació es notificarà, per mitjà de fax o qualsevol altre procediment que deixe constància de la seua recepció. La comunicació indicarà el lloc, dia i hora en què el representant del licitador seleccionat ha de comparéixer per a formalitzar el contracte, per al desenvolupament i execució del programa d'actuació integrada.  
La formalització del contracte es durà a terme en el termini d'un mes a partir de la notificació de l'acord d'aprovació i adjudicació definitives del programa a l'urbanitzador, en document administratiu sota la fe pública del secretari municipal.  
Amb anterioritat a la formalització del contracte, l'urbanitzador acreditarà la constitució de la garantia definitiva, la quantia de la qual oscil·larà entre el 10% i el 20% de les càrregues totals del programa, excloses les despeses a què es referix l'art. 168.2, tot això conforme al que disposen els articles 140.3 de la LUV i les bases reguladores del concurs.  
Quant al calendari del programa caldrà ajustar-se als terminis que per al desenvolupament d'este es detallen en l'art. 332 del ROGTU.  
X. Obligacions de l'adjudicatari   
X.1. Constitució de la garantia definitiva.  
L'urbanitzador està obligat a la constitució de la garantia definitiva, la quantia de la qual oscil·la entre un mínim del 10% i un màxim del 20% de les càrregues totals del programa, excloses les despeses a què es referix l'art. 168.2 de la LUV.  
La forma de constituir esta garantia, els supòsits de què respon, la manera de fer-la efectiva, la seua reposició i devolució, s'ajustaran al que preveuen els articles 41 a 47 del TRLCAP.  
La garantia podrà constituir-se en qualsevol de les formes previstes en l'art. 36 del TRLCAP, amb els requisits exigits en els articles 55 a 61 del Reial Decret 1098/2001 i d'acord amb els models establits.  
X.2. Abonament de despeses declarades per compte de l'adjudicatari.  
Seran per compte de l'adjudicatari totes les despeses necessàries per a l'execució i adjudicació del programa, incloses les de les contractacions externes subscrites per l'Ajuntament, així com qualssevol impostos o taxes que puguen gravar l'operació i que no es troben exclosos expressament en el present plec.  
X.3. Previsions específiques sobre la cessió del contracte i la seua contractació.  
(Es duran a terme les previsions específiques en desplegament dels articles 333 a 335.)  
X.4. Penalitzacions i resolució del contracte.  
Es detallaran les que resulten dels articles 336 a 344 del ROGTU, de manera particular quant a la resolució del contracte caldrà ajustar-se a les que resulten de l'art. 143 de la LUV, podent col·locar que siguen específiques i que deriven d'ella  
X.5. Causes especials de resolució del contracte.  
Poden introduir-se com a específiques les següents:  
1. Pèrdua sobrevinguda dels requisits per a contractar amb l'administració.  
2. Incompliment reiterat de les prescripcions tècniques del contracte.  
3. Obstrucció a les facultats de direcció i inspecció de l'administració.  
Es considerarà justa causa de resolució del contracte per incompliment del contractista la reiterada obstrucció o la falta de col·laboració per a fer efectives les facultats de direcció i inspecció reconegudes a l'administració en el present plec, prèviament advertida per escrit.  
S'assimila expressament a este supòsit la negativa o falta de col·laboració del contractista amb les mesures que l'administració adopte per a conéixer en tot moment la identitat de les persones que presten el servici i per a comprovar la correcta i completa aportació de mitjans personals i materials contractats.  
4. Facturació d'execucions no realitzades o mitjans no utilitzats.  
Sense perjuí de la responsabilitat que incumbisca a l'urbanitzador per la no aportació íntegra dels mitjans compromesos i el dret de l'administració a requerir-los, serà causa de resolució del contracte la facturació de servicis no prestats o el càrrec íntegre de servicis prestats amb mitjans personals o materials inferiors als contractats.  
X.6. Execució dels treballs  
1. El contracte s'executarà amb subjecció a les clàusules d'este i d'acord amb les instruccions que l'Ajuntament done al contractista per a interpretar-lo.  
2. La data de començament dels treballs serà la del següent al de la firma del document de formalització del contracte. El termini d'execució i els terminis parcials que, si és el cas, s'establisquen referits a la data de començament dels treballs. El termini d'execució serà de dos anys. Abans de la finalització d'este termini i per mutu acord de les parts, podrà prorrogar-se el contracte en els termes assenyalats en l'art. 198 del TRLCAP.  
3. L'adjudicatari està obligat a presentar un programa de treball en el termini de 15 dies a comptar de la notificació de l'adjudicació definitiva del contracte.  
4. L'adjudicatari indicarà els noms de les persones adscrites a l'empresa que té previst designar i que complixen els requisits que s'exigiran en el moment de la seua acceptació per l'Ajuntament. L'adjudicatari estarà obligat a assignar per a l'execució dels treballs a què es referix el present plec, els facultatius el nom dels quals figure en la seua oferta, amb la dedicació definida en esta. Per consegüent, durant la vigència del contracte, el personal assignat a este amb dedicació completa, no podrà intervindre en un altre treball. Així mateix, l'adjudicatari no podrà substituir el personal facultatiu establit en la seua oferta, sense l'expressa autorització del director dels treballs.  
5. Si durant el desenvolupament del treball, es detectara la conveniència o necessitat de modificar-lo o la realització d'actuacions no contractades, s'actuarà en la forma prevista en els articles 59,101 i 210 d) del TRLCAP. Cada vegada que es modifiquen les condicions contractuals, el contractista queda obligat a l'actualització del programa de treballs.  
6. En cas de produir-se una suspensió del contracte, caldrà ajustar-se al que disposen els articles 102, 21 a) i b) del TRLCAP i normes de desplegament. Si l'administració acordara una suspensió dels treballs, s'alçarà la corresponent acta de suspensió.  
7. L'execució del contracte es realitzarà pel contractista amb les responsabilitats establides en l'art. 211 del TRLCAP. Quan el contracte de consultoria i assistència consistisca en l'elaboració íntegra d'un projecte d'obra i es comprove l'existència d'efectes, insuficiències tècniques, errors o desviacions serà procedent la incoació d'expedient d'esmena establit en els arts. 217, 218 i 219 del TRLCAP.  
8. L'òrgan de contractació determinarà si la prestació realitzada pel contractista s'ajusta a les prescripcions establides per a la seua execució i compliment, i es disposarà per a tal fi de les prerrogatives establides en l'art. 213 del TRLCAP.  
La recepció es realitzarà conforme al que disposen els apartats 1, 2 i 4 de l'art. 110 del TRLCAP.  
La corporació municipal, per sis vots a favor emesos pel Partit Popular i un vot en contra emés pel Bloc-Esquerra Verda, va adoptar:   
Primer  
Aprovar la gestió indirecta del sector de sòl urbanitzable residencial E-F-G del Villalonga.   
Segon  
Aprovar les bases particulars que regiran el concurs d'adjudicació del sòl urbanitzable sector residencial E-F-G de Villalonga més amunt especificades.  
Tercer  
Ordenar la publicació de l'anunci de concurs per a la gestió indirecta del sòl urbanitzable sector E-F-G, al Diari Oficial de la Comunitat Valenciana i al Diario Oficial de la Unión Europea amb les especificacions que marca l'article 132 de la Llei 16/2006 Urbanística Valenciana.  
Villalonga, 2 d'abril de 2007.- L'alcalde: Juan Bautista ros Pavía.